กฎกระทรวงกฎกระทรวงการนำสิทธิในบำเหน็จตกทอดของผู้รับบำนาญตามกฎหมายว่าด้วยกองทุนบำเหน็จบำนาญข้าราชการไปเป็นหลักทรัพย์ประกันการกู้เงินพ.ศ. ๒๕๕๔[๑] อาศัยอำนาจตามความในมาตรา ๔แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ และมาตรา ๕๗/๒ วรรคหนึ่งแห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ซึ่งแก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ (ฉบับที่ ๗) พ.ศ.๒๕๕๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ ในกฎกระทรวงนี้ผู้รับบำนาญ หมายความว่าผู้รับบำนาญปกติหรือผู้รับบำนาญพิเศษเพราะเหตุทุพพลภาพตามพระราชบัญญัติกองทุนบำเหน็จบำนาญข้าราชการพ.ศ. ๒๕๓๙หนังสือรับรอง หมายความว่าหนังสือรับรองสิทธิในบำเหน็จตกทอดเพื่อใช้เป็นหลักทรัพย์ประกันการกู้เงินสถาบันการเงิน หมายความว่าธนาคารพาณิชย์ที่อยู่ในกำกับของกระทรวงการคลัง ธนาคารพาณิชย์ของเอกชนหรือสถาบันการเงินอื่นซึ่งได้ทำบันทึกข้อตกลงกับกรมบัญชีกลางเพื่อให้ผู้รับบำนาญขอกู้เงินตามกฎกระทรวงนี้ข้อ ๒ ให้กรมบัญชีกลางจัดทำบันทึกข้อตกลงร่วมกันระหว่างกรมบัญชีกลางกับสถาบันการเงินเพื่อให้ผู้รับบำนาญนำสิทธิในบำเหน็จตกทอดไปเป็นหลักทรัพย์ประกันการกู้เงินข้อ ๓ ผู้รับบำนาญซึ่งประสงค์จะขอกู้เงินให้ยื่นคำร้องขอรับหนังสือรับรองต่อส่วนราชการผู้เบิกเบี้ยหวัดบำนาญเพื่อให้ส่วนราชการผู้เบิกเบี้ยหวัดบำนาญตรวจสอบสิทธิในบำเหน็จตกทอดให้ผู้รับบำนาญขอรับแบบคำร้องขอรับหนังสือรับรองตามวรรคหนึ่งได้ที่กรมบัญชีกลาง สำนักงานคลังเขต สำนักงานคลังจังหวัดหรือสถานที่อื่นตามที่อธิบดีกรมบัญชีกลางกำหนดคำร้องขอรับหนังสือรับรองตามวรรคหนึ่งให้เป็นไปตามแบบที่อธิบดีกรมบัญชีกลางกำหนดข้อ ๔ ให้ส่วนราชการผู้เบิกเบี้ยหวัดบำนาญตรวจสอบและรับรองความถูกต้องและความครบถ้วนของข้อมูลในคำร้องขอรับหนังสือรับรองและส่งไปยังกรมบัญชีกลางหรือสำนักงานคลังจังหวัด แล้วแต่กรณีข้อ ๕ เมื่อกรมบัญชีกลางหรือสำนักงานคลังจังหวัดได้รับคำร้องขอรับหนังสือรับรองตามข้อ๔ แล้ว ให้ออกหนังสือรับรองแก่ผู้รับบำนาญหนังสือรับรองตามวรรคหนึ่ง ให้เป็นไปตามแบบที่อธิบดีกรมบัญชีกลางกำหนดข้อ ๖ ผู้รับบำนาญสามารถนำหนังสือรับรองตามข้อ๕ ไปใช้เป็นหลักทรัพย์ในการประกันการกู้เงินกับสถาบันการเงินได้ในการขอกู้เงินตามวรรคหนึ่งผู้รับบำนาญต้องแจ้งให้บุคคลผู้มีสิทธิจะได้รับบำเหน็จตกทอดได้ทราบถึงการนำสิทธิในบำเหน็จตกทอดไปเป็นหลักทรัพย์ในการประกันการกู้เงินด้วยข้อ ๗ เมื่อสถาบันการเงินและผู้รับบำนาญได้ทำสัญญากู้เงินและสถาบันการเงินได้จ่ายเงินให้แก่ผู้รับบำนาญรายใดแล้วให้สถาบันการเงินแจ้งข้อมูลที่เกี่ยวข้องไปยังกรมบัญชีกลางเพื่อดำเนินการหักเงินบำนาญรายเดือนตามสัญญากู้เงินต่อไปวิธีการแจ้งข้อมูลและการหักเงินบำนาญตามวรรคหนึ่งให้เป็นไปตามที่อธิบดีกรมบัญชีกลางกำหนดข้อ ๘ ผู้รับบำนาญต้องยินยอมให้ส่วนราชการผู้เบิกเบี้ยหวัดบำนาญหักเงินบำนาญรายเดือนเพื่อชำระคืนเงินกู้ให้แก่สถาบันการเงินตามสัญญากู้เงินข้อ ๙ ในกรณีที่ผู้รับบำนาญไม่สามารถปฏิบัติตามสัญญากู้เงินได้ให้กรมบัญชีกลางและสถาบันการเงินดำเนินการ ดังต่อไปนี้(๑) กรณีที่ผู้รับบำนาญผิดสัญญากู้เงินให้สถาบันการเงินตรวจสอบจำนวนเงินที่ผู้รับบำนาญต้องชำระคืนและแจ้งกรมบัญชีกลางเพื่อที่จะชำระคืนเงินกู้ในส่วนที่เหลือตามสัญญากู้เงินแต่ต้องไม่เกินจำนวนที่นำสิทธิในบำเหน็จตกทอดไปเป็นหลักทรัพย์ในการประกันการกู้เงินตามที่ระบุในหนังสือรับรอง(๒) กรณีที่ผู้รับบำนาญถึงแก่ความตายให้กรมบัญชีกลางแจ้งสถาบันการเงินเพื่อให้สถาบันการเงินตรวจสอบจำนวนเงินที่ผู้รับบำนาญต้องชำระคืนและให้กรมบัญชีกลางชำระคืนเงินกู้ในส่วนที่เหลือตามสัญญากู้เงินแต่ต้องไม่เกินจำนวนที่นำสิทธิในบำเหน็จตกทอดไปเป็นหลักทรัพย์ในการประกันการกู้เงินตามที่ระบุในหนังสือรับรองวิธีการชำระคืนเงินกู้ตามวรรคหนึ่งให้เป็นไปตามที่อธิบดีกรมบัญชีกลางกำหนดข้อ ๑๐ ให้อธิบดีกรมบัญชีกลางมีอำนาจกำหนดวิธีปฏิบัติในส่วนที่เกี่ยวข้องเพื่อปฏิบัติการให้เป็นไปตามกฎกระทรวงนี้ให้ไว้ณ วันที่ ๑ สิงหาคม พ.ศ. ๒๕๕๔กรณ์ จาติกวณิชรัฐมนตรีว่าการกระทรวงการคลังหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๗/๒ วรรคหนึ่งแห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ซึ่งแก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ (ฉบับที่ ๗) พ.ศ.๒๕๕๓บัญญัติให้ผู้รับบำนาญปกติหรือผู้รับบำนาญพิเศษเพราะเหตุทุพพลภาพอาจนำสิทธิในบำเหน็จตกทอดไปเป็นหลักทรัพย์ในการประกันการกู้เงินกับสถาบันการเงินทั้งนี้ ตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๙ สิงหาคม ๒๕๕๔ณัฐวดี/ตรวจ๙ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๖๒ ก/หน้า ๑๓/๔ สิงหาคม ๒๕๕๔